alexandrainst/scandi-wiki huggingface dataset:
Robert Kvile

Robert Kvile (født 21. januar 1958) er en norsk diplomat. Han er Norges ambassadør i Moskva fra høstene 2022., generalkonsul i Murmansk, ambassadør til Pakistan, til Tsjekkia og og til Organisasjonen for sikkerhet og samarbeid i Europa (OSSE) i Wien. 

Kvile avla i 1987 magistergrad i slavisk språkvitenskap ved Universitetet i Oslo. Han gikk inn i utenrikstjenesten og har blant annet vært avdelingsdirektør i Utenriksdepartementets seksjon for nordområdene, ressurser og Russland. I 2000 ble han utnevnt til generalkonsul i Murmansk. I 2009 fulgte utnevnelse til Norges ambassadør i Islamabad i Pakistan. I 2011 ble han utnevnt til ambassadør ved Norges delegasjon til OSSE i Wien.

Kvile er kommandør av Den Kongelige Norske Fortjenstorden (2010).

Referanser 

Norske slavister
Norges ambassadører til Pakistan
Norges ambassadører til Tsjekkia
Norges ambassadører til Russland
Den Kongelige Norske Fortjenstorden
Fødsler i 1958
Personer fra Kongsberg kommune
Fårevejle kirke

Fårevejle kirke er en romansk kirke i Fårevejle Kirkeby på Nordvestsjælland. Den er oppført av kampesten med enkelte hjørnekvadre og vindusinnfatninger av travertin.

Kirken er særlig kjent fordi det man antar er Jarlen av Bothwell ligger begravet i kirken.

I nordmuren er det to tilmurte rundbuevinduer. Mot slutten av 1400-tallet ble det romanske koret revet og erstattet av et langhuskor, og senere i middelalderen ble det føyet til et mindre kor mot øst. Tårnet ble oppført på begynnelsen av 1500-tallet. Det såkalte «Ris kapell» mot nord ble oppført av teglsten i renessansen, men hviler på murverk fra middelalderen. 

Dørfløyen mellom våpenhuset og skipet har drageornamenter i smijern fra ca. 1500. 

På slutten av 1300-tallet fikk skipet innbygget hvelv. Langhuskoret er overhvelvet og det lille koret har et lavt krysshvelv. 


Inventar 

Alterbordet er dekket av et malt panel fra 1575. I midten ses Korsfestelsen, i sidefeltene Maria og Johannes. 

Altertavlen er fra 1641. På tavlen er det våpen for Jørgen Vind og Ingeborg Ulftand; Jørgen Vind var lensmann på Dragsholm slott i 1641-45. I midtfeltet fremstilles nattverden i relieff, rundt nattverden er evangelistene; mot nord Mattheus og Markus, mot syd Lukas og Johannes. Over nattverden fremstilles korsfestelsen flankert av engler samt Moses og Johannes Døperen. Toppstykket har Christian IVs monogram og er flankert av  Peter og Paulus. 

Prekestolen er et renessansearbeide fra 1596 med tilføyelser fra 1654. Under lydhimmelen står en latinsk inskripsjon sammen med avbildning av en due.

Korbuekrusifikset fra 1450-1500 er hengt opp på sin opprinnelige plass. I nordkapellet er et glassmaleri fra 1955 av Kræsten Iversen. 

Den romanske døpefonten er utført i granitt og tilhører kirkens opprinnelige inventar. 

Kirkens votivskip heter «Birgitte» og er fra ca. 1900. Det ble hengt opp i kirken i 1951.

Det ble avdekket kalkmalerier i skipets hvelv i 1913, men de ble dekket over igjen. Kalkmaleriene på skipets nordvegg ble avdekket i 1950. Maleriet fremstiller en rytter med lanse og skjold og en korsfestelsesscene.

Jarlen av Bothwell 
Jarlen av Bothwell var tatt til fange av Frederik II og ble sommeren 1573 satt inn på fangekjelleren på Dragsholm slott. Han døde som sinnssyk i 1578 og ble gravlagt i Fårevejle kirke. Tidligere lå han i en glasskiste hvor det var adgang til å beskue han. Jarlen ble lagt i den nåværende krypten under kirken i 1949 og i lukket trekiste fra 1976.

Referanser

Eksterne lenker 
 Fårevejle kirke hos Nordenskirker.dk

Kirker i Odsherred
Kirker i Roskilde stift
Danske kirker fra 1100-tallet
Tidligere katolske kirker i Danmark
Åse E. Bjerke

Åse Elin Bjerke (født 8. oktober 1959) er en norsk diplomat. Bjerke ble i 2009 utnevnt til Norges ambassadør i Abu Dhabi i De forente arabiske emirater. I 2010 ble hun sideakkreditert som ambassadør i Qatar og Kuwait og i 2011 fulgte Bahrain.

Hun ble i 2010 utnevnt til ridder av 1. klasse av Den Kongelige Norske Fortjenstorden.

Referanser 

Norges ambassadører til Bahrain
Norges ambassadører til De forente arabiske emirater
Norges ambassadører til Kuwait
Norges ambassadører til Qatar
Den Kongelige Norske Fortjenstorden
Fødsler i 1959
Cascoplecia insolitis

Cascoplecia insolitis

Cascoplecia insolitis er en fossil mygg-art som er rundt 100 millioner år gammel. Den ble funnet i rav fra Burma og ble beskrevet i 2010. Den ligner ikke på noen andre kjente tovinger, men hører trolig hjemme i gruppen Bibionomorpha. Den har flere uvanlige trekk, blant annet et kraftig horn i pannen (dannet av en uvanlig sterkt utviklet ocellarknøl) og antenner med kommaformede ledd.

Utseende 
Cascoplecia insolitis var en ganske liten (vingen vel 3 millimeter lang), slank mygg. Hodet var forholdsvis lite og flatt, munndelene ganske små. Fasettøynene var runde og klart adskilt fra hverandre. De tre punktøynene satt på en knøl i pannen som var dratt ut til et horn. Lignende knøler finnes hos hårmygg (Bibionidae), men de er der mye lavere. Antennene var noe lenger enn hodet og bestod av 12 ledd, hvert enkelt ledd var kommaformet, ulikt alle andre kjente tovinger. Palpene (munnfølerne) bestod av fem ledd og var lange og tynne. Beina var slanke, lårene forholdsvis lange, alle leggene endte i sporer. Vingene hadde et årenett omtrent som vanlig i gruppen Bibionomorpha, med tydelige årer. Thorax var avlang, bakkroppen forholdsvis slank.

Systematisk plassering 
Cascoplecia har flere bisarre trekk som ikke er kjent fra andre tovinger, slik som hornet i pannen og de merkelige antennene. Vingenes årenett tyder på at den bør plasseres i Bibionomorpha. Innenfor denne gruppen har den visse fellestrekk ved familien Hesperinidae, og er kanskje beslektet med denne.

Burmesisk rav 
Arten ble funnet i rav fra Burma. Dette stammer fra slutten av tidlig kritt og er dermed av de eldste rav-forekomstene, mellom 97 og 110 millioner år gammelt. Det har i de senere årene blitt funnet en god del oppsiktsvekkende insektfossiler i burmesisk rav.

Levevis 
Fossilet hadde pollen på føttene, så man antar at den besøkte blomster. Siden den er bevart i rav, er det grunn til å tro at den levde i skog.

Systematisk inndeling 

 orden tovinger, Diptera
 gruppe mygg, Nematocera
 infraorden Bibionomorpha 
 familie Cascopleciidae Poinar, 2010
 Cascoplecia insolitis Poinar, 2010

Litteratur 
 Poinar, G. (2010) Cascoplecia insolitis (Diptera: Cascopleciidae), a new family, genus, and species of flower-visiting, unicorn fly (Bibionomorpha) in Early Cretaceous Burmese amber. Cretaceous Research 31: 71-76.

Eksterne lenker 
 

Mygg
Fossile insekter
3+2

3+2, eller Three Plus Two, (belarusisk: Тры плюс два; russisk: Три плюс два) er en popgruppe fra Belarus som representerte landet under Eurovision Song Contest 2010 i Oslo i Norge.

Dannelse
Gruppen ble startet av den belarusiske tv-kanalen ONT, som hadde et prosjekt kalt «New Voices of Belarus» i 2009. Alle gruppemedlemmene var finalister i serien.

3+2 har spilt flere konserter med hovedorkesteret i Belarus, som var resultatet av seieren på tv-programmet. De har også spilt inn album i noen av de beste innspillingsstudioene i Belarus, Ukraina og Russland.

Eurovision Song Contest 2010
Etter seieren i den nasjonale kvalifiseringen for Eurovision 2010, eksploderte interessen for bandet. Den 25. februar 2010 ble 3+2 valgt til å representere Belarus under Eurovision Song Contest 2010, med sangen «Butterflies», som de da deltok med i den første semifinialen som ble avholdt 25. mai 2010.

Låtskrivere fra Belarus og nærliggende land tilbød sine egne versjoner av sangen til bandet. Produsenten for 3+2 så på flere forskjellige varianter av sangen. Manageren bestemte seg til slutt for å ta kontakt med den velkjente produsenten og låtskriveren Maksim Fadejev, for idéer. Innen en uke presterte han å skrive et helt nytt og originalt sett for gruppen. Sangen «Butterflies» endte opp med å bli skrevet av Maksim Fadejev, sammen med den polske poeten Malka Chaplin.

Gruppen hadde tidligere bestemt seg for å fremføre sangen «» under konkurransen, men ombestemte seg da de fikk høre «Butterflies».

Referanser

 
 
 

Musikkgrupper
Deltakere i Eurovision Song Contest 2010
Bureising

Bureising vil i dag si å rydde en ny gård ved nydyrking og oppføring av bolig og driftsbygninger på et sted hvor det ikke har vært dyrket jord før. En person som driver eller har drevet med bureising blir kalt en bureiser. Om en bureiser har utvandret til et annet land, blir han eller hun gjerne kalt en nybygger. 

I Norge arbeidet organisasjonen Ny Jord for bureising på udyrket jord ved å kjøpe opp dyrkingsfelt, og gi økonomiske tilskudd til bureisere på særlige vilkår. Til midten av 1930-årene hadde organisasjonen gitt tilskudd til mer enn 10 000 bureisingsbruk, og det hadde blitt dyrket opp over 180 000 dekar jord. Nordland, Troms og Hedmark var fylkene med flest bureisingsbruk. Et viktig formål med bureising har vært å motvirke utflytting og utvandring. I tillegg kunne støtte til bureising føre til at flere flyttet til et område.

Forfatteren Hans Seland,(1867-1949) bidro til dagens tolking da han i 1909 gav ut en roman med denne tittelen. Seland satt deretter i flere år som medlem av styret i Norsk Landmandsforbund (senere Norges Bondelag) bl. a. sammen med presse- og organisasjonsmannen Klaus Sletten og Johan E. Mellbye. Han fikk der anledning til å påvirke det nasjonale programmet for nyetableringer i landbruket – også ved sitt bidrag til å fornye begrepet «Bureising».

En eldre bruk av begrepet er dokumentert av Hans Ross i: «Tillæg til Norsk Ordbog af Ivar Aasen» fra 1895. Her er begrepet knyttet til bryllupsskikker, og det er kjent fra enkelte distrikt i Norge, og på Færøyene fra 1700- og 1800-tallet. Det var gjerne brudgommen som – etter bryllupet – opererte som «bustemann» (buste=bosted) og gikk til folk i bygda for å «be buste». Han innledet gjerne besøket med å fremføre formularet: «Det står til Gud og godtfolk om de vil hjelpa ein bureising». Dersom bustemannen da ble invitert til bords, vanket det gaver fra husets folk til de nyetablerte.

Referanser

Kilder 
 https://www.ssb.no/jord-skog-jakt-og-fiskeri/artikler-og-publikasjoner/bureising-men-ingen-flukt-fra-byene/
 Hans Seland: Bureising (pdf)
 Hans Ross: «Tillæg til Norsk Ordbog af Ivar Aasen» fra 1895

Landbrukshistorie
Anders Solum

Anders Solum (født 22. oktober 1982 i Oslo) er en norsk fotball-freestyler og youtuber. Han bruker artistnavnet Azun. Solum er oppvokst i Sannidal i Kragerø kommune. I 2010 vant han verdens største freestylekonkurranse, Red Bull Street Style (RBSS) World Final i Cape Town, Sør-Afrika. I finalen møtte han blant andre hjemmefavoritten Kamalio.

Solum spilte fotball i 3. divisjon for IL Kjapp i 2006. Han er utdannet lærer, og arbeidet som lærer frem til han ble profesjonell fotball-freestyler i 2010 etter seieren i Sør-Afrika.

Han har også en norsk YouTube kanal som handler om fotballskills. Der gir han tips og råd til hvordan du kan bli en bedre teknisk fotballspiller.

Referanser

Eksterne lenker 
 
 

Norske pedagoger
Norske fotballspillere
Personer fra Kragerø kommune
Youtubere fra Norge
Verdensmestere
Vladimir Zografski

Vladimir Emilov Zografski (bulgarsk: Владимир Емилов Зографски; født 14. juli 1993 i Samokov) er en bulgarsk skihopper.

Karriere 

Han debuterte internasjonalt i FIS-cupen i normalbakken i Zakopane i 2007, og har siden hovedsakelig konkurrert i kontinentalcupen. Han har to andreplasser som beste enkeltplassering, på plast i Almaty 25. og 26. september 2010. Sammenlagt ble han nummer 57 i kontinentalcupen sesongen 2009/10.

Zografski deltok i junior-VM i 2007, 2008, 2009, 2010 og 2011, og ble verdensmester i Otepää i 2011. Han var med i senior-VM i 2009 og 2011, med 34.-plass i normalbakken i Oslo i 2011 som beste plassering. I 2009 tok han sølvmedalje i det eutopeiske ungdoms-OL i Szczyrk. I Sommer Grand Prix («verdenscupen» på plast) ble han nummer 5 i Courchevel 13. august 2010. Sammenlagt ble han nummer 33 i Sommer Grand Prix 2010.

Vladimir Zografski debuterte i verdenscupen med 43.-plass i Pragelato 14. desember 2008. 17. desember 2010 ble han den første bulgarer på 20 år som tok poeng i verdenscupen, da han ble nummer 28 i Engelberg. Hans beste plassering i verdenscupen er 16.-plass i Oberstdorf 29. desember 2010.

Vladimir Zografski er sønn av skihopper Emil Zografski, som deltok i OL i 1988 og 1992 og VM i 1989.

Sammenlagtplasseringer i verdenscupen

Referanser

Kilder 
 FIS: Skihoppere fra Bulgaria (besøkt 17. desember 2010)
 The European Olympic Committees: Results: Szczyrk 2009 (Ski Jumping) (besøkt 17. desember 2010)

Eksterne lenker 
 

Bulgarske skihoppere
Deltakere under Ski-VM 2009
Deltakere under Ski-VM 2011
Deltakere under Ski-VM 2013
Deltakere for Bulgaria under Vinter-OL 2014
Skihoppere under Vinter-OL 2014
Deltakere for Bulgaria under Vinter-OL 2018
Skihoppere under Vinter-OL 2018
Deltakere under Ski-VM 2015
Deltakere under Ski-VM 2017
Deltakere under Ski-VM 2019
Juniorverdensmestere i skihopping
Deltakere under Ski-VM 2021
Deltakere for Bulgaria under Vinter-OL 2022
Skihoppere under Vinter-OL 2022
Den tyrkiske frigjøringskrigen

Den tyrkiske frigjøringskrigen (tyrkisk: Kurtuluş Savaşı eller İstiklâl Harbi; gresk: Τουρκικός Πόλεμος της Ανεξαρτησίας; fransk: Guerre d'indépendance turque; engelsk: Turkish War of Independence; italiensk: Guerra d'indipendenza turca) var en krig utkjempet mellom tyrkiske nasjonalister og Ententemaktene fra den første verdenskrig fra 19. mai 1919 til 29. oktober 1923. Krigen utgangspunkt i delingen av restene av Det osmanske riket etter landets nederlag i verdenskrigen inn i innflytelsessfærer og protektorater for stormaktene og i nye stater for tidligere minoritetsfolk, og tyrkernes motstand mot. Den tyrkiske nasjonalistbevegelsen i Anatolia nådde sitt høydepunkt da en ny stor tyrkisk nasjonalforsamling ble dannet. Denne nasjonalforsamlingen klarte suksessfullt å mobilisere sine ressurser under ledelse av Mustafa Kemal Paşa, som etter krigen ble Tyrkias president i femten år og som tok navet Atatürk, ”tyrkernes far.”

Krigen kan deles inn i flere konflikter, tyrkernes militære felttog mot Hellas’ offensiver (1919–22), den tyrkisk-armenske krig (1920) og den fransk-tyrkiske krig (1920–21). Kampene mot Hellas og det nye Armenia ble vunnet av tyrkerne, mens de så vidt ble beseiret av franskmennene og deres armenske allierte.

Etter disse konfliktene tvang de tyrkiske revolusjonære de allierte til å oppgi Sèvres-traktaten, som for Tyrkia innebar stor utenlandsk innflytelse og tap av store landområder, og i stedet ble Lausannetraktaten forhandlet fram og undertegnet 24. juli 1923, som innebar at Anatolia og det østerlige Thrakia skulle forbli tyrkisk og inngå i Republikken Tyrkia da denne ble opprettet 29. oktober samme år. Opprettelsen av den tyrkiske nasjonalistbevegelsen og av Republikken Tyrkia førte til slutten på det osmanske millet-(”nasjon”)-systemet, hvor ulike religiøse grupper, muslimer, kristne og jøder, kunne styre seg selv under egne religiøse lover, og etter Atatürks reformer ble Tyrkia politisk sett omgjort til en moderne, sekulær nasjonalstat.

Referanser

Ettervirkningene av første verdenskrig
Uavhengighetskriger
Tyrkias historie
Kriger med deltagelse av Russland
Konflikter i 1919
Konflikter i 1920
Konflikter i 1921
Konflikter i 1922
Konflikter i 1923
Kriger med deltagelse av Det osmanske rike
Crytek

Crytek er et tysk videospillutvikler-firma stiftet i 1999 av de tyrkiske brødrene Cevat, Avni og Faruk Yeril. Crytek står bak «triple A»-spill som Far Cry og Crysis samt spillmotorene CryEngine, CryEngine 2 og CryEngine 3

Eksterne lenker 
 

Selskaper etablert i 1999
Videospillutviklere
Tyske videospillselskaper
Jon Servold

Jon Servold (født 27. november 1960 i Camrose) er en canadisk tidligere kombinertløper. Han ble nummer 38 av 41 deltakere i OL i Calgary i 1988.

I VM i Oberstdorf i 1987 var han blant annet på det canadiske laget som ble nummer 14 av 17 lag i lagkonkurransen i spesielt hopp.

Servold har vært hovedtrener for det canadiske kombinertlandslaget. Han var sporlegger i hoppbakkene Whistler Olympic Park Ski Jumps under OL i Vancouver i 2010, og skal også være det under VM i Oslo i 2011.

Jon Servolds far Irvin Servold og onkel Clarence Servold deltok begge i kombinert og langrenn i OL.

Kilder 
 Sports Reference: Jon Servold  (olympiaresultater, besøkt 18. desember 2010)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 179
 Canadian Olympic Committee: Jon Servold (besøkt 18. desember 2010)
 Reuters: Olympics-Ski jumping-My hill is just too perfect, manager says (15. februar 2010, besøkt 18. desember 2010)
 Aftenposten: De har Ski-VMs smaleste jobb (med video, 17. desember 2010, besøkt 18. desember 2010)

Eksterne lenker 
 
 CBC: Irvin and Jon Servold, father and son nordic combined athletes (video, sendt 13. januar 1988)

Canadiske kombinertløpere
Deltakere for Canada under Vinter-OL 1988
Kombinertløpere under Vinter-OL 1988
Sportsfunksjonærer
Personer fra Alberta
Elevate Me

Elevate Me er en musikk-EP med Public Enemies, utgitt i 1965.

Sporliste

 «Elevate Me» (?)
 «Hoochie-Coochie» (Willie Dixon)
 «Hound Dog» (Jerry Leiber, Mike Stoller)
 «Green Onions» (Steve Cropper, Al Jackson, Jr., Booker T. Jones, Lewis Steinberg)

Plateselskap: Volt Records, signatur: EPA-101 1965.

Kilder 
Discogs
Rockipedia

EP-plater fra 1965
Norske EP-plater
EM på skøyter 1901, menn

EM på skøyter 1901, herrer ble avholdt på Øen stadion i Trondheim den 2. til 3. februar. Tittelforsvarer var nordmannen Peder Østlund, som i 1900 vant EM i Štrbské Pleso. Rudolf Gundersen, Norge ble europamester.

Sammenlagt 

 * = med fall
 NC = ikke kvalifisert til 10 000 m
 NF = fullførte ikke
 NS = startet ikke
 DQ = diskvalifisert

Eksterne lenker 
 

EM på skøyter
Sportsarrangementer i Trøndelag
Sport i Trondheim
EM på skøyter i Norge
Internasjonale mesterskap i 1901
Sport i Norge i 1901
Artikler i skøytesportprosjektet
Øya (Trondheim)
Zemer atik

Zemer atik er et musikkalbum med Urban Tunélls Klezmerband, utgitt i 2006.

Sporliste
 «Warsaver freilach»
 «Hajde jano»
 «Heiser bulgar»
 «Bokserboym»
 «Miserlou»
 «Heiser urban»
 «Rebbe elimelech»
 «Ballade»
 «Goldene chasene»
 «Zemer atik»

Eksterne lenker 
 

Musikkalbum fra 2006
Urban Tunélls Klezmerband-album
Naked Nigun

Naked Nigun er et musikkalbum med Urban Tunélls Klezmerband, utgitt i 2005. Dette er bandets debutalbum.

Sporliste
 «Folk Song»
 «Dibuk/Chava»
 «Jiddische mame»
 «Freilach von der chupe»
 «Yossel»
 «Mein tapes nigun/freilachs»
 «Papirosen»
 «Oifn pripitchik»
 «Tanz, tanz»
 «Miserlou»

Eksterne lenker 
 

Debutalbum fra 2005
Urban Tunélls Klezmerband-album
Upnorth Balkan Beats – the Kohib Remixes

Upnorth Balkan Beats – the Kohib Remixes er en musikk-EP med Urban Tunélls Klezmerband, utgitt i 2007.

Sporliste
 «Warsaver freilach»
 «Heiser urban»
 «Zeber atik dub»
 «Zemer atik»

EP-plater fra 2007
Urban Tunélls Klezmerband-album
Norske EP-plater
The Defeat of Satan/Despair

The Defeat of Satan/Despair er et samlealbum med det norske bandet Antestor, utgitt på Momentum Scandinavia i 999 nummererte eksemplarer i 2003. Albumet inneholder de to første demoutgavene Despair (1993) og The Defeat of Satan (1991). Sangene ble remastret og remikset for samlealbumet, som også ble utstyrt med en bilde-CD og et hefte med bandets historikk og tekster.

Låtene
Demoen Despair ble opprinnelig utgitt på Strawberry Records i 600 eksemplarer. Låten «Jesus, Jesus Ver Du Hjå Meg» er en coverversjon av en gammel, norsk begravelsessalme, og Kjetil Molnes vokaler er stort sett mørke, gutturale death growl i tillegg til noe ren sang. På demoen er det få spor med Lars Stokstad på keyboard med unntak av introen som er tydelig påvirket av folkemusikk og begravelsessalmen. Låtene har en Death/doom-sound som ligner den på albumet Martyrium fra 1994, men har en noe mørkere atmosfære. Bandet plasserer seg selv i sjangeren «sorrow metal».

The Defeat of Satan-demoen ble spilt inn mens bandet var kjent som Crush Evil, og materialet er litt ulikt de andre albumene Antestor har gitt ut. The Defeat of Satan preges av en minimalistisk blanding av thrash metal og death metal med death growl-vokaler. Sangen varer mer enn 10 minutter, og demoen avsluttes med en industrimusikk-aktig outro kalt «Knus Ondskapen».

Tekstene omtaler det ondes krefter, advarer mot dem og snakker om åndelig krigføring mot Satan. Disse tekstene gikk imot den antikristne ideologien som kjennetegnet den tidlige black metal-scenen i Norge; demoene ble spilt inn under den andre bølgen av black metal. I heftet som følger innspillingen sies det slik: 
 I det samme heftets beskrivelse av bandets historie fortelles det at Antestor mottok alvorlige drapstrusler fra enkelte av de store bandene og nøkkelpersonene i miljøet.

Medvirkende
 Martyr (Kjetil Molnes) – vokaler
 Armoth (Svein Sander) – trommer
 Gard (Vegard Undal) – bass
 Vemod (Lars Stokstad) – gitar, keyboard
 Bjørn Leren  – gitar

Sporliste
 «Preludium» (0:54)
 «Demonic Seduction» (6:09)
 «Message from Hell» (3:45)
 «Lost Generation» (3:24)
 «Human» (5:03)
 «Jesus, Jesus ver du hjå meg» (3:16)
 «The Defeat of Satan» (9:04)
 «New Life» (7:37)
 «Jesus Saves» (8:26)
 «Knus ondskapen» (1:03)

Referanser

Eksterne lenker 
 Kritikk på Imperiumi.net
 Kritikk på The Whipping Post
 Albumet omtalt på Encyclopaedia Metallum

Musikkalbum fra 2003
Antestor-album
Norske samlealbum
Ionela Stanca

Ionela Stanca (tidligere Gâlcă) (født 9. januar 1981 i Constanța, Romania) er en rumensk håndballspiller.Hun spiller for klubblaget CS Oltchim Râmnicu Vâlcea og for det rumenske landslaget.

Under VM i 2007, hvor Romania kom på 4.-plass, ble hun valgt inn på All-Star Team som beste strekspiller.

Eksterne lenker 
 
 Spillerprofil på CS Oltchim Râmnicu Vâlceas nettsted

Rumenske håndballspillere
Deltakere for Romania under Sommer-OL 2008
Håndballspillere under Sommer-OL 2008
Spillere i Håndball-EM 2010 for kvinner
Spillere i Håndball-EM 2012 for kvinner
Personer fra Constanța
Oana Manea

Oana Andreea Manea (født 18. april 1985 i București, Romania)  er en rumensk håndballspiller. Hun spiller for klubblaget CS Oltchim Râmnicu Vâlcea og for det rumenske landslaget.

Eksterne lenker 
 
 Spillerprofil på CS Oltchim Râmnicu Vâlceas nettsted

Rumenske håndballspillere
Deltakere for Romania under Sommer-OL 2016
Håndballspillere under Sommer-OL 2016
Spillere i Håndball-EM 2010 for kvinner
Spillere i Håndball-VM 2011 for kvinner
Spillere i Håndball-EM 2012 for kvinner
Spillere i Håndball-VM 2013 for kvinner
Spillere i Håndball-VM 2015 for kvinner
Spillere i Håndball-EM 2016 for kvinner
Håndballspillere for SCM Râmnicu Vâlcea
Håndballspillere for CSM București
Fødsler i 1985
Hans Henrik Scheel

Hans Henrik Scheel (født 22. september 1956) er en norsk samfunnsøkonom og embetsmann. Han er finansråd, det vil si øverste administrative leder av Finansdepartementet, fra 1. februar 2015. Han var administrerende direktør i Statistisk sentralbyrå 2011–2015.

Karriere
Scheel er utdannet samfunnsøkonom (cand.oecon.) fra Universitetet i Oslo i 1985. Han var gjesteforsker ved Department of Economics, University of California, San Diego i 1992-1993. Fra 1993 til 2010 var han ekspedisjonssjef i Finansdepartementets skatteøkonomiske avdeling. Før det har han blant annet arbeidet i planleggingsavdelingen og økonomiavdelingen i samme departement. Fra 2003 til juli 2004 var han konstituert departementsråd i Moderniseringsdepartementet og i perioden fra august 2006 til januar 2008 ansatt som ekspedisjonssjef for Innenriksavdelingen ved Statsministerens kontor. 

I statsråd 17. desember 2010 ble Scheel utnevnt som administrerende direktør i Statistisk sentralbyrå (SSB) for en periode på seks år. Scheel tiltrådte som SSB-direktør i februar 2011.

Han ble i statsråd 19. desember 2014 utnevnt til finansråd i Finansdepartementet.

I 2014 ledet han utvalget som la fram NOU 2014:13, Kapitalbeskatning i en internasjonal økonomi.

Scheel er bosatt på Bekkestua i Bærum og har fire barn.

Referanser

Eksterne lenker 
 

Norske departementsråder
Norske samfunnsøkonomer
Personer fra Bærum kommune